સુપ્રિમ કોર્ટના નિર્ણય વિરુદ્ધ આજે એટલે કે 2 એપ્રિલના રોજ અનેક દલિત અને આદિવાસી સંગઠનોએ ભારત બંધની જાહેરાત કરી છે. કોર્ટે અનુસુચિત જાતિ, જનજાતિ અત્યાચાર નિવારણ અધિનિયમ (એસસી/એસટી એક્ટ)ને લઇને પોતાનો નિર્ણય સંભળાવ્યો છે. જે પછી વિપક્ષે પણ મોદી સરકારની આલોચના કરી છે. વિપક્ષના નિશાને આવ્યા પછી મોદી સરકારે પણ સોમવારે રિવ્યૂ પિટિશન દાખલ કરવાનો નિર્ણય કર્યો છે. ઉલ્લેખનીય છે કે ગુજરાતમાં પણ 2 એપ્રિલના રોજ જીજ્ઞેશ મેવાણી દ્વારા ગુજરાત બંધની એલાન જાહેર કરવામાં આવ્યું છે. જો કે ગુજરાતમાં બંધ પહેલા જ રવિવાર રાતે વેજલપુર વિસ્તારમાં મોડી રાતે એમટીએસની બસ પર પથ્થરમારો કરવામાં આવ્યો હતો. આજે પણ ગુજરાતમાં આ વિરોધ પ્રદર્શન ઉગ્ર બની રહેશે.